**Образац 12**

Јавно комунално предузеће Водовод Златибор

Чајетина

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до 30.09.2024. године\*

**Чајетина, 29.10.2024.**

**I ОСНОВНИ СТАТУСНИ ПОДАЦИ**

Пословно име: Јавно комунално предузеће Водовод Златибор

Седиште: Чајетина, Александра Карађорђевића 6а

Претежна делатност:3600 Сакупљање, пречишћавање и дистрибуција воде

Матични број:20302976

ПИБ:105060489

Надлежно министарство:Министарство финансија

**Претежна делатност** предузећа је:

36.00 – сакупљање, пречишћавање и дистрибуција воде,

Предузеће може обављати и следеће делатности:

37.00 – уклањање отпадних вода,

42.21 – изградња цевовода,

43.22 – постављање водоводних и канализационих цеви,

42.99 – изградња осталих непоменутих грађевина,

43.12 – припрема градилишта,

43.99 – остали непоменути специфични грађевински радови,

45.20 – одржавање и поправка моторних возила,

49.41 – друмски превоз терета,

82.99 – остале услужне активности подршке пословања.

**Законски оквир:**

Оснивање и пословање јавних предузећа која обављају делатност од општег интереса, регулисана су Законом о јавним предузећима, Законом о комуналним делатностима, Законом о привредним друштвима, правилницима и уредбама Владе које регулишу делатности које предудзеће обавља и одлукама оснивача.

**Одлуке** које је донела Скупштина општине Чајетина, као освнивач су:

* **Одлука о оснивању Јавног комуналног предузећа „Водовод“ Златибор** (Општински службени гласникброј 4/06, 6/07 и 6/11) и **Одлука о измени и допуни одлуке о оснивању јавног комуналног предузећа ,,Водовод“ Златибор** број 26/2012 од 03.02.2012. године.
* **Одлука о водоводу и канализацији** (Општински службени гласник број 13/02 и 6/2003) - Овом одлуком уређују се услови и начин снабдевања грађана водом, предузећа и других установа, услови и начин прикључивања на водоводну и канализациону мрежу, одржавање и коришћење објеката и уређаја за снабдевање водом, пречишћавање отпадних вода, мере ограничења потрошње и мере заштите објеката и уређаја.
* **Одлука о уређењу насеља** (Општински службени гласник 8/97) - Овом одлуком се уређују услови и мере за уређење насеља, одржавање, коришћење и заштита комуналних објеката, одржавање чистоће јавних , других површинаи др.
* **Одлука о облику и начину плаћања комуналних услуга** (Општински службени гласник бр 9/2000, 2002 и др) - Овом одлукомуређује се начин наплате комуналних услуга и облици комуналних услуга.
* **Ценовник основних комуналних услуга**, на које сагласност даје оснивач .

**Начин финансирања:**

Предузеће се финансира из сопствених средстава. Општина Чајетина као оснивач, према могућностима из буџета, може обезбедити одређена средства за инвестирање у даљи развој предузећа.

Годишњи програм пословања за 2024. годину усвојен је од стране Надзорног одбора 30.11.2023. године, Одлука број 5157-1/23, а сагласност је дала Скупштина општине Чајетина 14.12.2023.г. Решење број 02-139/2023-01.

**II ОБРАЗЛОЖЕЊЕ ПОСЛОВАЊА**

У периоду 01.01.2024. до 30.09.2024. године ово предузеће је обављало своју основну делатност( сакупљање, пречишћавање и дистрибуција воде) и ови приходи чине 56,85% од укупно остварених прихода у овом периоду. У плану за целу пословну 2024. годину ови приходи имају учешће од 38,42%.

Остали планирани приходи остварени су у складу са могућностима и условима пословања у току три квартала пословне 2024. године.

**III ОБРАЗЛОЖЕЊЕ ОБРАЗАЦА**

1. БИЛАНС УСПЕХА

Пословни приходи у износу од 375.500 хиљада динара обухватају приходе од основне делатности 225.776 хиљада динара , а остало су приходи од: грађевинских радова 111.236 хиљда динара ,прикључака на месне водоводе 5.294 хиљаде динара , услуге обједињене наплате комуналних услуга 4.134 хиљада динара , зимског одржавања улица и путева 8.406 хиљада динара , активирања учинака 6.182 хиљада динара, државних давања и условљених донација 1.351 хиљада динара, озакоњења објеката 5.624 хиљада динара, остали приходи 7.497 хиљада динара.

Пословни расходи укупно износе 370.716 хиљада динара од чега су трошкови зарада и остали лични расходи 175.568 хиљада динара, амортизација 32.520 хиљада динара , материјал 67.577 хиљада динара, гориво и енергија 39.327 хиљада динара , производне услуге 41.888 хиљада динара , нематеријални трошкови 13.836 хиљада динара. Остварен је пословни добитак у износу од 4.784 хиљада динара. У овом периоду остварен је добитак из финансирања у износу од 6.702. хиљадa динара , а узимајући у обзир и остале расходе од 1.429 хиљада динара , остале приходе од 3.069 хиљада динара, расходе од усклађивања вредности имовине 12.750 хиљада динара, приходе од усклађивања вредности имовине 11.250 хиљада динара, расходе из ранијег периода 54 хиљада динара , укупан добитак 01.01.2024.-30.09.2024. године износи 11.572 хиљада динара пре опорезивања. Порески расход за потребе овог извештаја није утврђиван, обрачун ће бити урађен на крају пословне године.

Финансијски резултат је утврђен на основу документације која је достављена на књижење и прокњижена до почетка израде кварталног извештаја. Редовни месечни трошкови за које није достављена документација (електрична енергија, трошкови за раднике преко агенцијског запошљавања, утрошак горива, утрошак хемикалија на ППВ ) су укључени у процењеном износу на основу претходног периода. Приходи и расходи од усклађивања вредности финансијске имовине, обухваћени су овим обрачуном у срaзмерноном износу у односу на планиране за целу пословну 2024. годину.

2. БИЛАНС СТАЊА

Укупна актива и пасива на крају трећег квартала 2024.г. износе 1.089.458 хиљада динара.

У активи стална имовина износи 726.355 хиљада динара и представља вредност ове имовине након: увећања по основу набавке опреме у овом периоду; искњижавања водоводне мреже, канализационе мреже и водоводних прикључака (пренос у пословне књиге оснивача Општине Чајетина садашње вредности 373.007 хиљада динара) и обрачуна амортизације 01.01.-30.09.2024.године.

Стална имовина обухвата: грађевинске објекте 367.874 хиљада динара; постројења и опрему 344.739 хиљада динара; некретнине , постројења и опрему у припреми 10.962 хиљада динара; улагања на туђим некретнинама 1.949 хиљада динара; нематеријалну имовину 831 хиљада динара.

Обртна имовима износи 363.103 хиљада динара . Обртна имовина обухвата: залихе 78.736 хиљада динара; потраживања по основу продаје 105.140 хиљада динара; остала краткорочна потраживања 28.706 хиљада динара; краткорочни финансијски пласмани 1.609 хиљада динара; готовина и готовински еквиваленти 137.933 хиљада динара; краткорочна активна временска разграничења 10.979 хиљада динара.

У пасиви укупан капитал износи 859.845 хиљада динара, дугорочна резервисања и обавезе 19.868 хиљада динара, краткорочне обавезе 122.155 хиљада динара , одложене пореске обавезе 8.931 хиљада динара, дугорочни одложени приходи и примљне донације 78.659 хиљадa динара.

Укупан капитал обухвата : основни капитал (државни) 608.520 хиљада динара; нераспоређени добитак ранијих година 326.441 хиљада динара; добитак текућег периода 11.572, губитак 86.688 хиљада динара. Губитак је евидентиран по основу искњижавања водводне и канализационе мреже.

Дугорочна резервисања и дугорочне обавезе обухвата: дугорочни кредити 7.509 хиљада динара; резервисања за накнаде и друге бенефиције запослених 12.359 хиљада динара.

Краткорочне обавезе обухватају: део дугорочних кредита који доспева до годину дана 1.307 хиљада динара; примљени аванси 19.461 хиљада динара; обавезе према добављачима 46.934 хиљада динара; остале краткорочне обавезе 41.701 хиљада динара, остале обавезе из пословања 1.065 хиљада динара; краткорочна пасивна временска разграничења 11.687 хиљада динара.

3. ИЗВЕШТАЈ О ТОКОВИМА ГОТОВИНЕ

*У*  извештају о токовима готовине стање готовине на крају обрачунског периода веће је у односу на планом предвиђено. Планирано је 69.489 хиљада динара , а стање на дан 30.09.2024.г. је 137.933 хиљада динара. У току три квартала пословне 2024. године остварен је нето прилив у износу од 88.627 хиљада динара, па са готовином на почетку обрачунског периода (49.306) стање готовине 30.09.2024.г. износи 137.933 хиљада динара.

Из пословних активности остварен је нето прилив у износу од 180.885 хиљада динара, из активности инвестирања остварен је нето одлив у износу од 7.532 хиљада динара, из активности финансирања остварен је нето одлив у износу од 84.726 хиљада динара , што укупно чини нето прилив од 88.627 хиљада динара.

4. ТРОШКОВИ ЗАПОСЛЕНИХ

Трошкови зарада запослених у периоду од 01.01.-30.09.2024. године су у планираним оквирима, (трошкови зарада су остварени 76% у односу на планиране за три квартала 2024.године).

Накнаде члановима надзорног одбора остварене су 100%, путни трошкови запослених остварени су 105%, дневнице за службено путовање остварене су 49%, накнаде трошкова на службеном путу остварене су 19%, трошкови уговора о делу остварени су 13%, а све у односу на планирано за три квартала 2024. године.

5. ДИНАМИКА ЗАПОСЛЕНИХ

Планирано је да је на крају трећег квартала пословне 2024. године број запослених на неодређено време 97, број запослених на одређено време 10. Остварено је 83 запослених на неодређено време и 11 запослених на одређено време.

6. РАСПОН ПЛАНИРАНИХ И ИСПЛАЋЕНИХ ЗАРАДА

У табели Распон планираних и исплаћених зарада дати су подаци о највишој и најнижој исплаћеној заради за запослене без пословодства , укупно просечно исплаћена зарада је мања од планом предвиђене просечне зараде за запослене без пословодства. Подаци о исплаћеној заради за пословодство односе се на зараду директора, просечно исплаћена зарада је мања од просечне зараде која је планом предвиђена.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

У плану за 2024. годину предвиђена је уплата из буџета Општине Чајетина у износу од 19.000.000 динара, за набавку Цистерне фекалне. Уплата по овом основу није било.

8. СРЕДСТВА ЗА ПОСЕБНЕ НАМЕНЕ

Од средстава за посебне намене планирани су трошкови репрезентације , рекламе и пропаганде.

Трошкови репрезентације су остварени 76% у односу на планиране за три квартала 2024. године.

Трошкови за рекламу и пропаганду остварени су 50% у односу на планиране за три квартала 2024. године.

9. КРЕДИТНА ЗАДУЖЕНОСТ

Предузеће на дан 30.09.2024. године има обавезу по кредитима за набавку опреме у укупном износу од 75.225 евра. Месечне обавезе по основу кредита су 3.712 евра у динарској противвредности по средњем курсу НБС на дан плаћања рате главнице. Плаћање камате врши се по истеку месеца и износи приближно 660 евра, такође у динарској противвредности по средњем курсу НБС на дан плаћања.

10. ИЗВЕШТАЈ О ИНВЕСТИЦИЈАМА

У прегледу планираних и остварених инвестиција у току три квартала 2024. године може се видети која је опрема набављена и у ком износу. Опрема чија је набавка планирана , а није реализована , набавке ће се обавити у наредном периоду у складу са потребама и могућностима предузећа.

11. ПОТРАЖИВАЊА, ОБАВЕЗЕ И СУДСКИ СПОРОВИ

У табели потраживања приказана је старосна структура потраживања од купаца по периодима са напоменом да су за потраживања од грађана за комуналне услуге , а која су старија од 12 месеци , предати предлози за извршење јавним извршитељима.

Структура Потраживња укупног износа од 172.093.926 динара је следећа:

- Купци – привреда Златибор и Чајетина................................................................. 58.096.187 динара

- Купци – привреда Мачкат (стари водовод)............................................................ 1.821.009 динара

- Купци – привреда Сиригојно .................................................................................. 1.375.506 динара

- Купци – привреда Мачкат (нови водовод).............................................................. 2.328.980 динара

- Купци- домаћинства и власници викенд кућа и апартмана(за воду)................... 66.954.220 динара

- Купци- домаћинства и власници викенд кућа и апартмана(за смеће)................. 23.998.108 динара

- Купци- домаћинства и власници викенд кућа и апартмана(трош.извршења)..... 6.365.502 динара

- Купци-физичака лица (остале услуге)...................................................................... 11.154.414 динара

У износ укупног потраживања укључено је и редовно месечно фактурисање за комуналне услуге за септембар 2024.г. по основу фактура издатих 30.09.2024. године и то за купце – привреда у износу од 8.557.443 динара и купце-домаћинства и власници викенд кућа и апартмана у износу од 33.600.705 динара.

У табели обавезе приказане су обавезе према добављачима по периодима . Предузеће све обавезе према добављачима измирује у законском року.

**IV ЗАКЉУЧНА РАЗМАТРАЊА И НАПОМЕНЕ**

Упоредном анализом остварених прихода у односу на планиране (по врстама прихода и износима) утврђено је да је остварење прихода од основне делатности (сакупљање,пречишћавање и дистрибуција воде) задовољавајуће за три квартала пословне 2024. године. Планирано је 299.000.000 динара, а остварено до 30.09.2024. године 225.775.862 динара што је 75,51% од плана за целу пословну годину.

Што се тиче осталих прихода, у наредном периоду првенствено се мора ангажовати у области грађевинских радова, на завршетку започетих послова и обрачуну и фактури-

сању изведених радова.

Датум: 29.10.2024. \_\_\_\_\_\_\_\_\_\_\_\_\_\_\_\_\_\_

Потпис